ai4bharat/Pralekha huggingface dataset:
بھارت کا مسابقتی کمیشن
سی سی آئی کو پی این بی ہاؤسنگ فنانس لمیٹڈ میں پلوٹو انویسٹمنٹ ایس اے آر ایل اور سیلسبری انویسٹمنٹ پرائیویٹ لمیٹڈ کے ذریعہ گرین چینل کے تحت ایکویٹی حصص کے حصول سے متعلق نوٹس موصول ہوا اور اسے منظور شدہ سمجھا جاتا ہے
مسابقتی کمیشن آف انڈیا  کو پی این بی ہاؤسنگ فنانس لمیٹڈ  میں پلوٹو انویسٹمنٹ ایس اے آر ایل  اور سیلسبری انویسٹمنٹ پرائیویٹ لمیٹڈ  کے ذریعہ گرین چینل کے تحت ایکویٹی حصص کے حصول سے متعلق نوٹس موصول ہوا ہے۔ گرین چینل کے تحت موصول ہونے والے نوٹس کو مسابقتی کمیشن آف انڈیا کے ریگولیشن فائیو اے کے تحت منظور شدہ سمجھا جاتا ہے۔ اس کا تعلق 2011 کے ضابطوں سے ہے۔
پلوٹو ایک نئی قائم کردہ خصوصی مقصد کی گاڑی ہے جو لکسمبرگ کے قوانین کے تحت شریک عمل ہے اور اس کی ہندستان میں کوئی کاروباری سرگرمیاں نہیں ہیں۔ یہ اکثریت کی ملکیت ہے اور انویسٹمنٹ فنڈز کے زیر کنٹرول ہے جو کارلائل ایشیا پارٹنرز وی کے نام سے جانا جاتا ہے ، یہ سب کارلائل گروپ انکارپوریٹ  کے وابستگان کے زیر مشورہ سرگرم ہیں۔ کارلائل گروپ ایک عالمی متبادل اثاثہ مینیجر ہے ، جو مختلف شعبوں جیسے عالمی نجی ایکویٹی ، عالمی کریڈٹ ، اورانویسٹمنٹ سولیوشنزمیں سرمایہ کاری کرنے والے فنڈز کا انتظام کرتا ہے۔
سیلسبری ایک غیر بینکنگ فنانس کمپنی ہے اور بنیادی طور پر مالیاتی سیکیورٹیز میں سرمایہ کاری کرنے کے کاروبار میں مصروف ہے۔
ٹارگٹ ایک ہاؤسنگ فنانس کمپنی ہے جو نیشنل ہاؤسنگ بینک میں رجسٹرڈ ہے۔
یہ خوردہ گاہکوں کو رہائشیاور غیر رہائشی قرضوں کی پیشکش کے کاروبار میں مصروف ہے۔ یہ رہائشی منصوبوں کے لئے رئیل اسٹیٹ ڈویلپرز کو تعمیراتی مالی قرضوں کی فراہمی میں بھی مصروف ہے۔
<><><><><>
ش ح،ع س، ج
U.No. : 8182
(Visitor Counter : 102
وزارت دفاع
مسلح افواج کےسربراہ بنگلہ دیش کے دوروزہ دورے پر روانہ
چیف آف دی آرمی اسٹاف  جنرل منوج پانڈے 5 سے 6 جون 2023 تک بنگلہ دیش کے دوروزہ دورے پر روانہ ہوگئے ہیں۔ اپنے دورے کے دوران فوج کے سربراہ بنگلہ دیش کی سینئر فوجی قیادت کے ساتھ میٹنگ کریں گے جہاں وہ ہندوستان ۔ بنگلہ دیش دفاعی تعلقات کو مزید بڑھانےکے لئے مختلف پہلوؤں پر تبادلہ خیال کریں گے ۔
6 جون کو چیف دی آرمی اسٹاف چٹوگرام میں بنگلہ دیش ملیٹری اکیڈمی  میں 84ویں لانگ کورس کے آفیسرس کیڈٹس کی پاسنگ آؤٹ پریڈ کامعائنہ کریں گے۔ فوجی سربراہ کو جی ایم اے کی طرف سے پاسنگ آؤٹ پریڈ کی بہترین فارین کیڈٹ  قائم کی گئی بنگلہ دیش ۔ انڈیا فرینڈشپ ٹرافی پیش کی جائے گی ۔ پہلی ٹرافی اس سال تنزانیہ کے آفیسر کیڈٹ ایبرٹن کوکی جارہی ہے ۔ یہ ٹرافی بہترین غیر ملکی کیڈٹ آف پاسنگ آؤٹ کورس کے لئے دسمبر2021 میں دہرادون کی انڈین ملیٹر ی ا کیڈمی میں قا ئم کی گئی بنگلہ دیش ٹرافی او میڈل کے جواب میں ہے ۔ قابل ذکر ہے کہ فوجی سربراہ ا نڈین ملیٹری اکیڈمی دہرہ دون میں 10 جون 2023 کو پاسنگ آؤٹ پریڈکامعائنہ کریں گے ا ور بنگلہ دیش اورٹرافی پیش کریں گے ۔
فوجی سربراہ کی دیگر مصروفیات میں جوباتیں شامل ہیں ان میں بنگلہ دیش فوج کے چیف آرمی اسٹاف کے ساتھ رسمی بات چیت مسلح افواج ڈویزن کے پرنسپل اسٹاف افسرکےساتھ تبادلہ خیال کےعلاوہ باہمی تعاون کے امور پر بنگلہ دیش کےسینئر فوجی افسروں کے ساتھ گفتگو شامل ہے ۔ چیف آف دی آرمی اسٹاف نے فوجی سربراہ کی حیثیت سے اپنا عہدہ سنبھالنےکےبعد جولائی 2022 کوپہلی باربنگلہ دیش کا دورہ کیا تھا۔ یہ ان کاپہلا غیر ملکی دورہ تھا۔ بنگلہ دیش کے مسلح افواج کے سربراہ نے اس سال اپریل میں ہندوستان کا دورہ کیا تھا اورآفیسر ٹریننگ اکیڈمی چنئی میں پاسنگ آؤٹ پریڈ کامعائنہ کیا تھا۔سینئر فوجی لیڈروں کی جانب سے کئے جانے والے مسلسل دورے اور باہمی تعاون جیسے پروگرام سےدونوں ملکوں کے درمیان فوج سے فوج کے درمیان تعلقات کو بڑھانے میں معاون ثابت ہوں گے۔ ا ن باہمی تعاون کے پروگراموں میں مشترکہ فوجی مشقیں وغیرہ شامل ہیں ۔
نوجوانوں کے امور اور کھیل کود کی وزارت
نوجوانوں کے امور اور کھیلوں کے مرکزی وزیر جناب کرن رجیجو نے نیشنل اسپورٹس ایوارڈ کے انعام کی رقم میں اضافہ کا اعلان کیا
نئی دہلی، 29 اگست 2020، نوجوانوں کے امور اور کھیلوں  اور اقلیتی امور کے وزیر مملکت جناب کرن رجیجو نے آج نئی دہلی میں دھیان چند اسٹیڈیم میں کھیلوں کے قومی دن اور پر ہاکی کے عظیم کھلاڑی آنجہانی میجر دھیان چند کے یوم پیدائش کے موقع پر ان کے مجسمے پر گلہائے عقیدت نذر کئے۔
اس موقع پر جناب کرن رجیجو نے نیشنل اسپورٹس اینڈ ایڈونچر ایوارڈ ز کے سات میں سے چار زمروں میں انعام کی رقم میں اضافے کا اعلان کیا۔ راجیو گاندھی کھیل رتن ایوارڈ کے لئے انعام کی رقم 7.5 لاکھ روپے سے بڑھاکر 25 لاکھ روپے کی گئی۔ ارجن ایوارڈ کی رقم کو 5 لاکھ روپے سے بڑھاکر 15 لاکھ روپے کیا گیا۔ درونا چاریہ  انعام یافتگان کو پہلے 5 لاکھ روپے کا انعام دیا جاتا تھا، انہیں اب 15 لاکھ روپے کا نقد انعام دیا جائے گا جبکہ درونا چاریہ  انعام یافتگان کو اب 5 لاکھ روپے کے بجائے 10 لاکھ روپے دیئے جائیں گے۔ دھیان چند انعام یافتگان کو 5 لاکھ روپے کی جگہ 10 لاکھ روپے دیئے جائیں گے۔
اس فیصلے کے بارے میں جناب رجیجو نے بتایا ‘‘کھیلوں کے لئے انعام کی رقم پر اس سے پہلے آخری بات 2008 میں نظرثانی کی گئی تھی۔ ان انعامات کی رقوم پر کم از کم 10 سال میں ایک بار نظرثانی ہونی ہی چاہئے۔ ہر ایک میدان میں پروفیشنلز کی آمدنی میں اضافہ ہورہا ہے تو کھلاڑیوں کی آمدنی میں کیوں نہ ہو’’۔
۔۔۔۔۔۔۔۔۔۔۔
م ن۔ ا گ۔ن ا۔
U-4924
(Visitor Counter : 101
امور صارفین، خوراک اور عوامی تقسیم کی وزارت
ماہرین نے 4 ریاستوں: گجرات، مہاراشٹر، چھتیس گڑھ اور جھارکھنڈ میں 5 مقامات پر آئی ای سی مہمات میں صحت عامہ پر فورٹیفائیڈ چاول کے مثبت اثرات کو اجاگر کیا
ملک کے قبائلی علاقوں میں خاص طور پر فورٹیفائیڈ چاول کے فائدے کو مقبول بنانے اور اس کے بارے میں بیداری پیدا کرنے کے لیے محکمہ خوراک اور عوامی نظام تقسیم  گجرات، مہاراشٹر، چھتیس گڑھ، مدھیہ پردیش، جھارکھنڈ، تلنگانہ راجستھان اور کیرالہ کے ساتھ قبائلی پٹیوں اور اضلاع کے حساس علاقوں میں، جن کی آبادی تھیلیسیمیا اور سکل سیل انیمیا کا شکار ہے، ورکشاپس اور سیمینارز کا انعقاد کرنے کے لئےرابطہ قائم کر رہا ہے۔
اب تک 4 ریاستوں کے 5 مقامات یعنی گجرات میں ولساڈ، مہاراشٹر میں نندوربار اور ناسک، چھتیس گڑھ میں کانکیر اور جھارکھنڈ میں مشرقی سنگھ بھوم اور جمشید پور میں ورکشاپس/ سیمینار منعقد کئے جاچکے ہیں۔
ماہرین نے فورٹیفائیڈ چاول کی اہمیت اور اس سے ملک کے لوگوں کی غذائی ضروریات کو کیسے بڑھایا جائے گا، اس پر تبادلہ خیال کیا۔ ناسک میں اسسٹنٹ پروفیسر  ہیمانگینی گاندھی، ایم ایس یونیورسٹی وڈودرا اور اس کے بعد ڈاکٹر رینوکا میندے، کنوینر نیٹ پرو فین- ناگپور چیپٹر اور کارپوریٹ نیوٹریشنسٹ نے فورٹیفائیڈ چاول، صحت عامہ پر اس کے مثبت اثرات اور ہیموگلوبینو پیتھیز کے ساتھ اس کے تعلق پر ایک پریزنٹیشن پیش کیا۔
جناب وویک شکلا نے بات چیت کا خلاصہ کرتے ہوئے استفادہ کنندگان کو صحیح معلومات فراہم کرنے پر زور دیا تاکہ اندیشوں کو وقت پر دور کیا جاسکے۔ ورکشاپ کا احاطہ مقامی میڈیا نے بھی کیا اور اس میں ایف پی ایس ڈیلرز، خاص طور پر ناسک کے قبائلی علاقوں سے تعلق رکھنے والے ڈیلرز نے بھرپور شرکت کی۔
ضلع نندربار میں پروفیسر  سریماؤ نائر، نوڈل آفیسر، گجرات  کی طرف سے ایک پریزنٹیشن پیش کیا گیا اور صحت عامہ پر اس کے مثبت اثرات کے بارے میں بھی ایک پریزنٹیشن پیش کیا گیا۔ ڈاکٹر نریش تایاڈے، ڈاکٹر پنجابراو دیشمکھ میموریل میڈیکل کالج، امراوتی اور ڈاکٹر نارائن باوا، ہیلتھ آفیسر، ضلع اسپتال، نندوربار، مہاراشٹرا نے بھی فورٹیفائیڈ چاول کے فوائد اور ہیموگلوبینو پیتھیز کے ساتھ اس کے تعلق پر پریزنٹیشن پیش کئے۔ پریزنٹیشنز کے بعد تکنیکی ماہرین اور فوڈ کارپوریشن آف انڈیا اور محکمہ برائے خوراک و عوامی نظام تقسیم کے عہدیداروں کے ذریعہ پینل مباحثہ اور سوال و جواب کا سیشن ہوا۔
فورٹیفیکیشن، فورٹیفائیڈ رائس کرنلز  کو شامل کرنے کا عمل ہے، جس میں ایف ایس ایس اے آئی کے تجویز کردہ مائیکرو نیوٹرینٹس  کو عام چاول  میں 1:100 کے تناسب سے شامل کیا جاتا ہے ۔
فورٹیفائیڈ چاول خوشبو، ذائقہ اور ساخت میں روایتی چاول سے تقریباً ایک جیسے ہیں۔ یہ عمل چاول کی ملوں میں چاول کی گھسائی کے وقت کیا جاتا ہے۔
چاول کے فورٹیفیکیشن کے ماحولی نظام کو بورڈنگ رائس ملرز، ایف آر کے مینوفیکچررز، صنعتوں اور دیگر اسٹیک ہولڈرز کے لیے ہدف کی ضرورت کو پورا کرنے کے لیے فورٹیفائیڈ چاول کی پیداوار اور فراہمی کے لیے نمایاں طور پر بڑھایا گیا ہے۔ ملک میں چاول کی 9000 سے زائد ملیں ہیں جنہوں نے فورٹیفائیڈ چاول کی پیداوار کے لیے بلینڈنگ انفراسٹرکچر نصب کیا ہے اور ان کی مجموعی ماہانہ پیداواری صلاحیت تقریباً 60 لاکھ میٹرک ٹن ہے جس میں گزشتہ سال سے 4 گنا سے زیادہ کا اضافہ ہوا ہے۔
کم ٹرن اراؤنڈ ٹائم  کے ساتھ خوراک میں وٹامن اور معدنی مواد کو بڑھانے کے لیے چاول کے فورٹیفیکیشن کو ایک کفایتی اور تکمیلی حکمت عملی اور غذائی تحفظ کی سمت ایک قدم تصور کیا جاتا ہے۔ اس کے ساتھ یہ ملک میں خون کی کمی اور غذائی قلت سے لڑنے میں مدد کرتا ہے۔ اس حکمت عملی کو دنیا کے کئی ممالک میں نافذ کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 57
وزارت اطلاعات ونشریات
من کی بات @ 100 قومی کانفرنس کے دوران پینل میں شامل افراد کو منفرد گھریلو مصنوعات پیش کی گئیں
تحفوں میں کاوی اور پٹا چترا پینٹنگز سے لے کر ایٹی کوپّکا کے لکڑی کے کھلونے شامل تھے
من کی بات @ 100 کی قومی کانفر نس کے دوران اہم شخصیات اور پینل میں شامل افراد کو ملک بھر کے دست کاروں کے ذریعے بنائی گئی منفرد مصنوعات پیش کی گئیں ۔ ان دست کاروں کی ستائش ، وزیر اعظم جناب نریندر مودی نے روایتی فنون کو بحال کرنے کے لئے اپنے من کی بات کے مختلف خطابات میں کی تھی ۔
نائب صدر جمہوریہ ہند کو گوا کے مصور جناب ساگر مولے کی بنائی ہوئی منفرد کاوی پینٹنگ تحفے میں دی گئی۔ جناب ساگر مولے کونکن خطے کی کاوی پینٹنگز کو ایک جدید طرز کے ساتھ دوبارہ بحال کر رہے ہیں۔ گوا کی ذرخیز زمین میں پائے جانے والے چمکدار سرخ رنگ کو ماہرانہ طور پر مخلوط میڈیا کے ساتھ استعمال کیا جاتا ہے تاکہ متنوع موضوعات کو زندہ کیا جا سکے، جس میں روایتی مندروں کے ڈیزائن اور تہواروں سے لے کر گاؤں کی زندگی تک شامل ہیں۔ جناب ساگر کی کوششوں سے صدیوں پرانا فن بحال ہوا ہے اور اس میں دلچسپی پیدا ہوئی ہے اور اسے محفوظ کرنے کے لئے لوگوں نے توجہ کی ہے ۔ وزیر اعظم جناب نریندر مودی نے دسمبر ، 2016 ء میں من کی بات کے ذریعے جناب ساگر کی کوششوں کی ستائش کی تھی ۔
دیگر اہم شخصیات اور پینل میں شامل افراد کو اڈیشہ کے بھاگیہ شری ساہو کے ذریعے پتھروں پر بنائی گئی پٹا چیترا کی پینٹنگز اور آندھرا پردیش کے سی وی راجو کے ذریعے بنائے گئے ایٹی کوپّکا کے لکڑی کے کھلونے پیش کئے گئے ۔
بھاگیہ شری ساہو، اپنے برش کے ذریعے بھگوان جگن ناتھ کو نمن کرتی ہیں اور مشرقی بھارت کی پٹا چترا کے قدیم ترین فن کو زندہ رکھے ہوئے ہیں ، جب کہ روایتی پٹا چترا کپڑوں پر کی جانے والی مصوری ہے ، لیکن بھاگیہ شری نے اپنے طور پر ، انہیں مختلف سائز اور مختلف شکلوں کے پتھروں کو اس مصوری کے لئے منتخب کیا ہے ۔
ایٹی کوپّکا لکڑی کے کھلونے، آندھرا پردیش کے جی آئی ٹیگ شدہ دستکاری کی ابتدا وجیا نگرم کے راجا کے ذریعے ہوئی ہے۔ لکڑی سے بنے اور قدرتی رنگوں سے رنگے ہوئے، ان کھلونوں کو آخر میں لاکھ کے ساتھ لیپت کیا جاتا ہے، جو کہ متعدد کیڑوں کی ایک بے رنگ رال ہوتی ہے۔ سی وی راجو نے ایٹی کوپّکا لکڑی کے کھلونوں کے کرافٹس کی پرانی روایت کو کامیابی کے ساتھ بحال کیا ہے اور اپنی کوششوں کے ذریعے کرافٹ کمیونٹی کے معیار کو باشعور بنانے میں کامیاب ہوئے ہیں۔
من کی بات @100 پر قومی کانفرنس کا انعقاد کل نئی دلّی کے وگیان بھون میں اطلاعات و نشریات کی وزارت کے ذریعے کیا گیا تھا ۔ نائب صدر جمہوریہ جناب جگدیپ دھنکڑ کے ذریعے افتتاح کردہ ، اس تقریب میں مرکزی وزیر جناب امت شاہ، جناب انوراگ ٹھاکر اور جناب اشونی ویشنو نے بھی شرکت کی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 4578
(Visitor Counter : 56
وزیراعظم کا دفتر
وزیر اعظم نے جے پور کے دھانکیہ میں پنڈت دین دیال اُپادھیائے کو خراج عقیدت پیش کیا
وزیر اعظم جناب نریندر مودی نے آج جے پور کے دھانکیہ میں دین دیال اُپادھیائے نیشنل میمورئیل میں پنڈت دین دیال اُپادھیائے کو خراج عقیدت پیش کیا۔ وزیر اعظم نے کہا ’’ہماری حکومت انتودیہ کے اصول پر عمل کرتے ہوئے ملک میں نادار ترین افراد کی زندگی سہل بنانے کے لیے پابند عہد ہے۔‘‘
وزیر اعظم مودی نے ایکس پر پوسٹ کیا:
’’جےپور کے دھانکیہ میں آج پنڈت دین دیال اُپادھیائے قومی میمورئیل جاکر انہیں گلہائے عقیدت نذر کیے۔ ان کی پیدائش کی سالگرہ کے موقع پر یہاں ان کی زندگی سے وابستہ الگ الگ پہلوؤں کو دیکھ کر ایک نئی توانائی کا احساس ہوا۔ ہماری حکومت ان کے انتودیہ کے اصول پر عمل پیرا ہوکر نادار ترین افراد کی زندگی سہل بنانے کے لیے پابند عہد ہے۔‘‘
سماجی انصاف اور تفویض اختیارات کی وزارت
صدر جمہوریہ ہند نے پنڈت دین دیال اپادھیائے نیشنل انسٹی ٹیوٹ فار پرسنز ود فزیکل ڈِس ایبلیٹیز میں ایسے دویانگ بچوں سے بات چیت کی جن کی بازآبادکاری کی گئی ہے
نئی دہلی،26 اکتوبر/ صدر جمہوریۂ ہند جناب رام ناتھ کووند نے آج یہاں سماجی انصاف اور تفویض اختیارات کی وزارت کے تحت کام کرنے والے پنڈت دین دیال اپادھیائے نیشنل انسٹی ٹیوٹ فار پرسنز ود فزیکل ڈس ایبلیٹیز کا دورہ کیا۔ انھوں نے باہری بچوں کے والدین اور ایسے دویانگ بچوں، اور ان کے والدین سے بات چیت کی، جن کی بازآبادکاری کی ہے۔ صدر جمہوریہ نے دویانگ بچوں اور ان کے والدین کو دیوالی تہوار کی مبارکباد پیش کی۔ دویانگ مریض بچوں کو اس موقع پر آلات اور معاون اشیا پیش کی گئیں۔
بعد میں صدر جمہوریہ نے انسٹی ٹیوٹ کے فیکلٹی ارکان سے بھی بات چیت کی۔ انسٹی ٹیوٹ کے تینوں محکموں کے سربراہوں نے اپنے متعلقہ محکموں کے بارے میں مختصر بیورا پیش کیا کہ اس انسٹی ٹیوٹ میں کس طرح دیانگ جن مریضوں کا کامیابی سے علاج کیا جارہا ہے۔
اس موقع پر خطاب کرتے ہوئے صدر جمہوریہ نے کہا کہ دویانگ جن کی خدمت کرنا معاشرے کی عظیم ترین خدمت ہے کیوں کہ دویانگ جن خدا کی تخلیق ہیں۔ انھوں نے کہا کہ یہ انسٹی ٹیوٹ اور اس کے فیکلٹی ارکان دویانگ بچوں اور مریضوں کو مناسب علاج فراہم کراتے ہوئے قابل تعریف کام کر رہے ہیں۔ ان کی تعریف کرتے ہوئے صدر جمہوریہ نے کہا کہ وہ نہ صرف اس انسٹی ٹیوٹ میں جسمانی علاج فراہم کراتے ہیں بلکہ نفسیاتی علاج بھی فراہم کراتے ہیں۔ انھوں نے کہا کہ دویانگ بچوں اور انسٹی ٹیوٹ کے فیکلٹی ارکان کے ساتھ دیوالی تہوار مناتے ہوئے انھیں بہت خوشی ہو رہی ہے۔
سماجی انصاف اور تفویض اختیارات کے مرکزی وزیر جناب تھاور چند گہلوت ڈی ای پی ڈبلیو ڈی کی سکریٹری محترمہ شکنتا ڈالی گاملن، پنڈت دین دیال اپادھیائے نیشنل انسٹی ٹیوٹ فار پرسنز ود فزیکل ڈس ایبیلیٹیز کی ڈائرکٹر محترمہ اسمتا جے ونت اور سماجی انصاف اور تفویض اختیارات کی وزارت کے سینئر افسران بھی اس موقع پر موجود تھے۔
۔ ۔ ۔ ۔ ۔ ۔ ۔ ۔ ۔

U. No. 4790
(Visitor Counter : 79
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 215.26 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.06 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 47,176 ہے
گذشتہ 24 گھنٹوں میں 5,221 نئے معاملات سامنے آئے
شفایابی کی شرح فی الحال 98.71 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.72 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 215.26 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.06 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,577
|
|
دوسری خوراک
|
|
1,01,11,584
|
|
احتیاطی خوراک
|
|
68,78,741
|
|
صف اول کے کارکنان
|
|
پہلی خوراک
|
|
1,84,35,645
|
|
دوسری خوراک
|
|
1,77,07,068
|
|
احتیاطی خوراک
|
|
1,33,85,144
|
|
12 سے 14 سال کی عمر کا گروپ
|
|
پہلی خوراک
|
|
4,06,32,848
|
|
دوسری خوراک
|
|
3,08,75,488
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,17,97,218
|
|
دوسری خوراک
|
|
5,26,64,357
|
|
18سے44برس کی عمرکےگروپ کےافراد
|
|
پہلی خوراک
|
|
56,09,21,518
|
|
دوسری خوراک
|
|
51,44,19,257
|
|
احتیاطی خوراک
|
|
7,77,50,878
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,39,67,292
|
|
دوسری خوراک
|
|
19,66,44,742
|
|
احتیاطی خوراک
|
|
4,15,23,140
|
|
60 سال سے زیادہ عمرکےافراد
|
|
پہلی خوراک
|
|
12,76,25,858
|
|
دوسری خوراک
|
|
12,29,27,193
|
|
احتیاطی خوراک
|
|
4,39,30,501
|
|
احتیاطی خوراک
|
|
18,34,68,404
|
|
کل تعداد
|
|
2,15,26,13,049
ہندوستان میں زیرعلاج مریضوں کی تعداد آج 47,176 ہوگئی جو ملک کے مجموعی پازیٹو معاملات کا 0.11 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.71 فیصد ہے۔گزشتہ 24 گھنٹوں کے دوران 5,975 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,39,25,239 ہے۔
گزشتہ 24 گھنٹوں کے دوران 5,221 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 1,84,965 ٹیسٹ انجام دیئے گئے۔ ہندوستان میں اس وقت تک مجموعی طور پر 88.95 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.72 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 2.82 فیصد درج کی گئی ہے۔
وزیراعظم کا دفتر
وزیر اعظم نے گورو نانک دیو جی کے 550 ویں پرکاش پرو کے موقع پر عوام کو مبارک باد پیش کی
نئی دلّی ، 12 نومبر وزیر اعظم جناب نریندر مودی نے شری گورو نانک دیو جی کے 550 ویں پرکاش پرو کے موقع پر سب کو مبارک باد پیش کی ہے ۔ انہوں نے کہا ہے کہ ” یہ دن اپنے آپ کو ایک بار پھر شری گورو نانک دیو جی کے انصاف ، شمولیت اور معاشرے میں ہم آہنگی کے خواب کی تکمیل کے لئے وقف کرنے کا دنہے ۔ “
Narendra Modi
@narendra Modi
آج ،شری گورو نانک دیو جی کے 550 ویں پرکاش پرو کے انتہائی خاص موقع پر میں اپنی جانب سے سب کو مبارک باد پیش کرتا ہوں ۔ یہ دن اپنے آپ کو ایک بار پھر شری گورو نانک دیو جی کے انصاف ، شمولیت اور معاشرے میں ہم آہنگی کے خواب کی تکمیل کے لئے وقف کرنے کا دن ہے ۔ “
۔ ۔ ۔ ۔ ۔ ۔
U .5066
(Visitor Counter : 52
وزیراعظم کا دفتر
پیرس میں ہندوستانی برادری کے ساتھ وزیر اعظم کی بات چیت
وزیر اعظم جناب نریندر مودی نے پیرس میں لا سین میوزیکل میں ہندوستانی برادری سے خطاب کیا۔
اپنے خطاب کے دوران، وزیر اعظم نے کثیر جہتی ہندوستان-فرانس اسٹریٹجک پارٹنرشپ پر روشنی ڈالی، جس کی 25 ویں سالگرہ منا ئی جارہی ہے۔
وزیراعظم نے فرانس کے شہر مارسیلی میں نیا قونصل خانہ کھولنے کا بھی اعلان کیا۔
وزیر اعظم نے فرانس میں ہندوستانی برادری کے تعاون پر روشنی ڈالی، جو ہندوستان-فرانس شراکت داری کی مضبوط بنیاد تشکیل دیتے ہیں۔
وزیراعظم کا دفتر
وزیراعظم نے بی ایس ایف کے یوم تاسیس کے موقع پراس کے عملے کے اہلکاروں کو مبارکباد دی ہے
وزیر اعظم جناب نریندر مودی نے بی ایس ایف کے یوم تاسیس کے موقع پر، بی ایس ایف کے عملے کے اہلکاروں اور ان کے اہل خانہ کو مبارکباد دی ہے۔ وزیر اعظم نے ہندوستان کے تحفظ اورانتہائی مستعدی کے ساتھ ہمارے ملک کی خدمت کرنے کے دوران، بی ایس ایف کے غیرمعمولی کارناموں سے متعلق ریکارڈ کابھی اعتراف کیا۔
ایک ٹویٹ میں، وزیر اعظم نے کہا؛
‘‘ @BSF_India کے سبھی اہلکاروں اوران کے اہل خانہ کو یوم تاسیس کی مبارکباد ۔ یہ ایک ایسی فورس ہے کہ جس کابھارت کے تحفظ اورہمارے ملک کی انتہائی مستعدی کے ساتھ خدمت کرنے کا غیرمعمولی کارناموں کا ایک شاندار ریکارڈ ہے ۔میں قدرتی آفات جیسی چنوتیوں سے بھری متعدد صورت حال کے دوران بی ایس ایف کے لائق تحسین کاموں کی بھی ستائش کرتاہوں ۔’’
عملے، عوامی شکایات اور پنشن کی وزارت
مرکز کے زیر انتظام علاقےجموں و کشمیر کے انتظامیہ سے متعلق آر ٹی آئی سی آئی سی کے دائرۂ کار میں آئیں گی:وزیر مملکت ڈاکٹر جتیندرسنگھ کا بیان
نئی دہلی،14؍جنوری،شمال مشرقی خطے کی ترقی کے مرکزی وزیر مملکت  ، وزیر اعظم کے دفتر، عملے، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ معلومات کے حق کے قانون  کے تحت ڈاخل کی گئیں درخواستیں ، جو مرکز کے زیر انتظام علاقے جموں و کشمیر کی انتظامیہ کے دفاتر سے متعلق ہیں، جلد ہی مرکز ی اطلاعاتی کمیشن کے دائرۂ اختیار میں آجائیں گی۔ اس سلسلے میں جلد ہی ایک نوٹیفکیشن جاری کیا جائے گا۔انہوں نے یہ بات امور داخلہ کی وزارت کے سینئر عہدیداروں کے ساتھ ایک میٹنگ کے بعد کہی۔
مرکزکے زیر انتظام علاقے جموں وکشمیر میں آر ٹی آئی قانون کے قابل نفاذ ہونےسے متعلق شکوک و شبہات کے بارے میں میڈیا کے ایک سیکشن میں شائع رپورٹوں کو مسترد کرتے ہوئے ڈاکٹر جتیندرسنگھ نے کہا کہ آر ٹی آئی ایکٹ کے تمام ضابطوں کو نئے تشکیل دیئے گئے مرکز کے زیرانتظام علاقے میں نافذ کیا جائے گا۔ انہوں نے مزید کہا کہ نچلی سطح پر پبلک انفارمیشن افسر  اور آر ٹی آئی درخواستوں کے نمٹارے کے لئے پہلی اپیل والی اتھارٹی ہی اس کام کو آگے بڑھائے گی۔
۰۰۰۰
U-189
(Visitor Counter : 80
مکانات اور شہری غریبی کے خاتمے کی وزارت
ایم اوایچ یو اے کے سکریٹری نے پی ایم اے وائی –یو کے تحت سی ایس ایم سی کی 60ویں میٹنگ کی صدارت کی
2.42 لاکھ مکانات کے مجموعی اضافے کے ساتھ 6 ریاستوں میں تعمیر کے لئے پروجیکٹ کی تجاویز کو منظوری دی گئی
ہاؤسنگ اور شہری امور کی وزارت کے سکریٹری جناب منوج جوشی کی صدارت میں مرکزی منظوری اور نگرانی کمیٹی  کی 60ویں میٹنگ میں پردھان منتری آواس یو جنا  کے تحت 2.42 لاکھ مکانات کے مجموعی اضافے کے ساتھ چھ ریاستوں میں تعمیر کے لئے پروجیکٹ کی تجاویز کو منظوری دی گئی ہے۔ ان مکانات کے بارے میں یہ تجویز ہے کہ یہ بینیفیشری لیڈ کنسٹرکشن ، شراکت میں سستی ہاؤسنگ  اور پی ایم اے وائی –یوکے عمود ان سیٹو سلم ری ہیبلیٹیشن  عمودی کے تحت تعمیر کیے جائیں گے ۔ جن ریاستوں میں پروجیکٹ کی تجاویز کو منظوری دی گئی ہے وہ ہیں آندھرا پردیش، گجرات، مہاراشٹر، تریپورہ، تمل ناڈو اور مغربی بنگال۔
ایم اوایچ یو اے کے سکریٹری کے ساتھ اس میٹنگ کا آغاز ہوا، جس نے ان ریاستوں میں مکانات کو گراؤنڈ کرنے سے متعلق مسائل پر تبادلہ خیال کیا۔ انھوں نے مکانات کی تکمیل اور ترسیل کی رفتار کا بھی جائزہ لیا۔ میٹنگ میں مشن کے سلسلے میں حصہ لینے والی ریاستوں کے پروجیکٹوں اور ان کی کارکردگی کا بھی جائزہ لیا گیا۔
پی ایم اے وائی ۔یومکانوں کی تعمیر مختلف مراحل میں ہے۔ مشن کے تحت منظور شدہ مکانات کی کل تعداد اب 117.9 لاکھ ہے جن میں سے تقریباً 95.2 لاکھ تعمیر کے لیے گراؤنڈ کر دیے گئے ہیں اور تقریباً 56.3 لاکھ مکمل کر کے مستحقین تک پہنچا دیے گئے ہیں۔ مشن کے تحت کل سرمایہ کاری 7.70 لاکھ کروڑ روپے ہے، جس میں1.96 لاکھ کروڑروپے کی مرکزکی جانب سے امداد دی گئی ہے۔ اب تک، 1.18 لاکھ کروڑروپے کی مرکزی امداد پہلے ہی جاری کی جا چکی ہے۔
‘سب کے لیے مکان’ کے وژن کے ساتھ پی ایم اے وائی ۔یو کے تحت مکانات کی تعمیر، تکمیل اور مکانات کی فراہمی کو تیز کرنے پر نئے سرے سے زور دیا گیا ہے۔
سی ایس ایم سی کی میٹنگ میں، ایم اوایچ یو اے کے سکریٹری نے آندھرا پردیش میں سستی رینٹل ہاؤسنگ کمپلیکس  کے ماڈل 2 کے تحت تجاویز کو بھی منظوری دی گئی ۔ شہری تارکین وطن/غریبوں کے لیے کل 1,388 نئے اے آرایچ سی یونٹس  کی منظوری دی گئی ہے، جس میں 3.24 کروڑروپے کی ٹیکنالوجی انوویشن گرانٹ  شامل ہے۔
پی ایم اے وائی ۔یو، اے آرایچ سی کے تحت ایک ذیلی اسکیم، شہری مہاجرین/غریبوں کو ان کے کام کی جگہ کے قریب شہری علاقوں میں باوقار سستی کرایہ پر رہائش فراہم کرتی ہے۔ اسے دو ماڈلز کے ذریعے نافذ کیا جا رہا ہے۔ ماڈل 1 کے تحت، موجودہ سرکاری فنڈ سے خالی مکانات کو پبلک پرائیویٹ پارٹنرشپ یا پبلک ایجنسیوں کے ذریعے اے آر ایچ سی میں تبدیل کیا جاتا ہے۔ ماڈل 2 کے تحت، اے آرایچ سیز کی تعمیر، آپریشن اور دیکھ بھال کا کام عوامی/نجی اداروں کے ذریعے ان کی اپنی خالی زمین پر کیا جا رہا ہے۔
وزارت آیوش
عالمی یوم ہومیوپیتھی پر، بین الاقوامی کنونشن میں، تعلیم اور شفاخانہ کے طریقہائے علاج کو تحقیق سے مربوط کرنے پر تبادلۂ خیالات
نئیدہلی۔08 اپریل ۔ہومیوپیتھی کے عالمی دن کے موقع پر آیوش کی وزارت کے تحت ایک خود مختار تنظیم سینٹرل کونسل فار ریسرچ ان ہومیوپیتھی  کی طرف سے نئی دلی میں ڈاکٹر امبیڈکر انٹرنیشنل سینٹر میں 9 اور 10 اپریل 2019 کو ایک دوروزہ کنونشن کا انعقادکیا جارہا ہے ۔ ہومیوپیتھی کا عالمی دن ہومیوپیتھی کے بانی ڈاکٹر کرشچئن فریڈرک سیمول ہینن مام کے یوم پیدائش کی یاد میں منایا جاتا ہے۔
اس کنونشن میں آیوش کے سکریٹری جناب ودیا راجیش کوٹیچہ ، آیوش کی وزارت کے جوائنٹ سکریٹری جناب روشن جگی سینٹرل کونسل آف ہومیوپیتھی کے بورڈ آف گورنرس کے چیئرمین جناب نلنجل سانیال اور جناب تریداندی چنا رامانوجا جئیر سوامی جی شرکت کریں گے۔ برطانیہ کے فیکلٹی آف ہومیوپیتھی کے صدر ڈاکٹر گیری اسمتھ اور ایل ایم ایچ آئی  کےصدر ڈاکٹر آلوک پاریکھ خرا ج عقیدت پیش کریں گے۔
ہومیوپیتھی میں مثالی کارناموں کے اعتراف میں آیوش کی طرف سے ایوارڈ پیش کئے جاتے ہیں ۔ یہ ایوارڈ س لائف ٹائم ایچیومنٹ ، بہترین ٹیچر ، نوجوان سائنٹسٹ اور بہتری ریسرچ مقالے کے لئے پیش کئے جائیں گے ۔ اس تقریب میں ہومیوپیتھی میں قلیل مدتی طالب علمی  کے تحت 24 طلبا کو اور کوالٹی ایم ڈی ڈزرسٹیشن ان ہومیو پیتھی کے لئے چار طلبا کو ایوارڈ دئے جائیں گے ۔ تعلیم کو تحقیق سے منسلک کرنے کی کوشش میں مزید دو پی جی ہومیوپیتھک کالجوں کے ساتھ ایک مفاہمت نامے پر دستخط کئے جائیں گے ۔ اس مفاہمت نامے کے پیچھے جو مقصد ہے ، وہ تحقیق کے بنیادی ڈھانچے کو تیز رفتاری فراہم کرنا ہے تاکہ طلبا تحقیقی کاموں کی طرف راغب ہوسکیں ۔
اس کنونشن میں مختلف موضوعات میں احاطہ کیا جائے گا۔مثلاََ تعلیم اور علاج ومعالجے کو تحقیق کے ساتھ ، ہومیوپیتھک تعلیم کے ساتھ منسلک کرنے ، موجودہ شفاخانوں کی طرف سے کئے جانے والے تحقیقی کاموں سے فائدہ اٹھایا جائے ۔ ادویات کو ترقی دی جائے ۔ طلبا اور ایم ڈی اسکالر شپ اسکیموں کے تحت طلبا کی طرف سے تحقیقی کام کئے جائیں۔ سائنسی تحریروں کے سلسلے میں صلاحیت میں اضافہ کیا جائے ،تعلیمی تنظیموں میں تحقیقی بنیادی ڈھانچے کو مستحکم کیا جائے اور تحقیقی مواد کی اشاعت میں رہنما خطوط پر عمل کیا جائے ۔ اس کنونشن میں گول میز کانفرنس جیسے موضوعات پر بھی تبادلہ خیال کئے جانے کی امید ہے ۔
سینٹرل کونسل فار ریسرچ ان ہومیوپیتھی اس موقع کو اب تک کے کاموں کا جائزہ لینے کے لئے استعمال کرے گی۔ ہومیوپیتھی کے فروغ کے سلسلے میں درپیش چیلنجوں کا جائزہ لیا جائے گا اور مستقبل کے لئے حکمتہائے عملی مرتب کی جائیں گی۔ تعلیم کا معیار بہتر بنانے اور ڈاکٹروں کے علاج کی رفتار میں کامیابی کا عنصر پیدا کرنے میں بہتری لانے کی فوری ضرورت ہے ۔اس بات کی بھی ضرورت ہے کہ مارکیٹ میں اعلیٰ معیار کی ہومیوپیتھک دواؤںکی فراہمی اور ان دواؤ ں کی تیاری کو یقینی بنایا جائے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-1788
(Visitor Counter : 78